প্রথমত জানা দরকার, অফিসে মধ্যম স্তরের নেতৃত্ব মানে কী এবং কেন দরকার? মূলত যাঁরা বর্তমানে নেতৃত্ব দিচ্ছেন, তাঁদের জন্য এই বিষয়টি বিশেষভাবে জরুরি। মধ্যম স্তরের নেতৃত্ব বলতে পরবর্তী স্তরের নেতৃত্বকে বোঝায়। অর্থাত্ আপনার পরবর্তী সময়ে যাঁরা নেতৃত্ব দেবে। আপনার ওপরে ওঠার পেছনে এদের প্রভাব ব্যাপক। আপনার পদোন্নতি অনেকাংশে নির্ভর করে আপনার শূন্যস্থানে যাঁকে স্থলাভিষিক্ত করা হবে সেই যোগ্যতম ব্যক্তিটির সহজলভ্যতার ওপর। আপনার অধস্তন হয়ে যাঁরা এখন কাজ করছেন, তাঁদের ভেতর থেকে এক বা একাধিক কাউকে বেছে নিতে হবে, যাকে আপনি ধীরে ধীরে যোগ্য করে তুলবেন। আপনার পদোন্নতি হলে বা স্থানান্তর হলে যিনি হাল ধরতে পারবেন। আপনার পদন্নতির চেয়েও প্রতিষ্ঠান তার কাজের সুষ্ঠু পরিচালনার ব্যাপারে স্বভাবতই বেশি আগ্রহী থাকবে। ফলে আপনাকে ওপরে তুললে যদি ফ্রন্ট লেভেলে কাজের কোনো ক্ষতি হয় তাহলে আপনার পদোন্নতির সম্ভাবনা কিছুটা ক্ষীণ হবে! এ রকম অবস্থায় মধ্যম স্তরে নেতৃত্ব বাড়াতে ১০টি করণীয় :